

**Халықтың нысаналы топтарынан жұмыссыз азаматтарды жұмысқа орналастыру үшін әлеуметтік жұмыс орындарын ұйымдастыру және қаржыландыру туралы**

***Күшін жойған***

Павлодар облысы Качир аудандық әкімдігінің 2010 жылғы 3 маусымдағы N 168/4 қаулысы. Павлодар облысы Качир ауданының Әділет басқармасында 2010 жылғы 9 шілдеде N 12-8-86 тіркелген. Күші жойылды - Павлодар облысы Качир аудандық әкімдігінің 2012 жылғы 15 маусымдағы N 228/11 қаулысымен

      Ескерту. Күші жойылды - Павлодар облысы Качир аудандық әкімдігінің 15.06.2012 N 228/11 қаулысымен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабы 1-тармағы 14)-тармақшасына, Қазақстан Республикасының 2001 жылғы 23 қаңтардағы "Халықты жұмыспен қамту туралы" Заңының 5-бабы 1, 2-тармақтарына, 7, 18-1-баптарына сәйкес аудан әкімдігі **ҚАУЛЫ ЕТЕДІ**:

      1. Халықтың нысаналы топтарына жататын тұлғалардың қосымша тізбесі қосымшаға сәйкес бекітілсін.

      2. "Качир ауданының жұмыспен қамту және әлеуметтік бағдарламалар бөлімі" мемлекеттік мекемесі өкілетті органына:

      1) жұмыс берушілермен әлеуметтік жұмыс орындары, әлеуметтік жұмыс орындарын қаржыландыру мерзімдері мен шарттары көзделген келісім шарттар жасайды;

      2) жұмыссыздарды әлеуметтік жұмыс орындарына жолдау олардың келісімімен жүзеге асырылады және жұмыс берушілермен әлеуметтік жұмыс орындарына қабылданған жұмыссыздар есептен алынады;

      3) әлеуметтік жұмыс орындарын мынадай өлшемдер бойынша іске асыруға ұсынатын ұйымдарды (кәсіпорындарды) іріктеу тәртібі:

      кәсіпорынның төлеу қабілеттілігі, мемлекет алдында салық және басқа да міндетті төлемдер бойынша қарыздардың жоқтығы;

      кәсіпорынның зейнетақы қоры мен әлеуметтік сақтандыру қорына аударымдар жасауды іске асыруы;

      қызметкерлерге еңбекақыны уақытылы төлеу.

      3. Әлеуметтік жұмыс орындарын қаржыландыру "Жұмыспен қамту" 002 бағдарламасы бойынша жергілікті бюджет қаражатынан іске асырылады.

      4. Мыналардың күші жойылды деп танылсын:

      1) Качир ауданы әкімдігінің 2009 жылғы 18 мамырдағы "2009 жылы халықты жұмыспен қамту саласында азаматтарды әлеуметтік қорғау жөніндегі қосымша іс-шаралар туралы" Ng144/4 қаулысы (мемлекеттік нормативтік құқықтық актілер тізілімінде N 12-8-70 тіркелген, 2009 жылғы 16 маусымда N 23 "Заря" газетінде жарияланған);

      2) Качир ауданы әкімдігінің 2009 жылғы 18 мамырдағы "Әлеуметтік жұмыс орындарын ұйымдастыру туралы" N 145/4 қаулысы (мемлекеттік нормативтік құқықтық актілер тізілімінде N 12-8-70 тіркелген, 2009 жылғы 16 маусымда N 23 "Заря" газетінде жарияланған).

      5. Качир ауданы әкімдігінің 2010 жылғы 1 сәуірдегі "Халықтың нысаналы топтарынан жұмыссыз азаматтарды жұмысқа орналастыру үшін әлеуметтік жұмыс орындарын ұйымдастыру және қаржыландыру туралы" N 87/3 қаулысы жойылсын.

      6. Осы қаулы алғаш рет ресми жарияланған күннен бастап он күн өткеннен кейін күшіне енеді және 2010 жылғы 1 сәуірде пайда болған құқықтық қатынастарға таратылады.

      7. Осы қаулының орындалуын бақылау аудан әкімінің орынбасары  А.Қ.пМардановаға жүктелсін.

*Аудан әкімі                                Б. Бақауов*

Качир ауданы әкімдігінің

2010 жылғы 03 маусымдағы

N 168/4 қаулысына

қосымша

 **Халықтың нысаналы топтарына жататын**
**тұлғалардың қосымша тізбесі**

|  |  |
| --- | --- |
| N р/б | Халықтың нысаналы топтары |
| 1. | Әйелдер үшін 50-ден асқан және ерлер үшін 55-тен асқан жастағы тұлғалар |
| 2. | Ұзақ мерзім бойы (бір жылдан астам) жұмыс істемеген тұлғалар |
| 3. | 21 жастан 29 жасқа дейінгі жастар |
| 4. | Бірде-бір жұмыс істейтіндері жоқ отбасылардан тұлғалар |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК